LLYWODRAETH LEOL, CYMRU Enwi a chychwyn 1 1 Enw'r Gorchymyn hwn yw Gorchymyn Bwrdeistref Sirol Caerffili (Cymunedau) 2010. 2 At unrhyw ddiben a bennir yn rheoliad 4(1) o'r Rheoliadau, daw'r Gorchymyn hwn yn weithredol ar y diwrnod ar ôl y diwrnod y gwneir y Gorchymyn. 3 At bob diben arall, daw'r Gorchymyn hwn i rym ar 1 Ebrill 2010, a'r diwrnod hwnnw yw'r diwrnod penodedig at ddibenion y Rheoliadau. Dehongli 2 Yn y Gorchymyn hwn— ystyron “Map A” (“ Map A ”), “Map B” (“ Map B ”),“Map C” (“ Map C ”), “Map D” (“ Map D ”), “Map E” (“ Map E ”), “Map F” (“ Map F ”), “Map G” (“ Map G ”), “Map H” (“ Map H ”), “Map I” (“ Map I ”), “Map J” (“ Map J ”), “Map K” (“ Map K ”), “Map L” (“ Map L ”), “Map M” (“ Map M ”) a “Map N” (“ Map N ”) yw'r mapiau a farciwyd, yn eu trefn, fel mapiau A, B, C, D, E, F, G, H, I, J, K, L, M ac N o Orchymyn Bwrdeistref Sirol Caerffili (Cymunedau) 2010, ac a adneuwyd yn unol â rheoliad 5 o'r Rheoliadau; ystyr “y Rheoliadau” (“ the Regulations ”) yw Rheoliadau Newidiadau i Ardaloedd Llywodraeth Leol 1976 ; ac os dangosir bod ffin ar fap yn rhedeg ar hyd ffordd, llinell reilffordd, troetffordd, cwrs dŵr neu nodwedd ddaearyddol debyg, rhaid ei thrin fel pe bai'n rhedeg ar hyd llinell ganol y nodwedd. 3 Gwneir newidiadau yn ardal llywodraeth leol Bwrdeistref Sirol Caerffili yn unol â darpariaethau canlynol y Gorchymyn hwn. Caerffili a Phenyrheol Trecenydd ac Energlyn – newid yn yr ardaloedd cymunedol a ffiniau wardiau a newidiadau canlyniadol i'r trefniadau etholiadol 4 Mae'r rhan o gymuned Caerffili a ddangosir â llinellau ar Fap A— a yn cael ei throsglwyddo i gymuned Penyrheol Trecenydd ac Energlyn; b yn ffurfio rhan o ward Trecenydd o gymuned Penyrheol Trecenydd ac Energlyn; ac c yn ffurfio rhan o adran etholiadol Penyrheol. 5 Mae'r rhan o gymuned Penyrheol Trecenydd ac Energlyn a ddangosir â llinellau ar Fap B— a yn cael ei throsglwyddo i gymuned Caerffili; b yn ffurfio rhan o ward Cwrt Rawlins o gymuned Caerffili; ac c yn ffurfio rhan o adran etholiadol St. Martins. 6 Mae'r rhan o gymuned Caerffili a ddangosir â llinellau ar Fap C bellach yn ffurfio ward Cwrt Rawlins, a newidir ward Watford yn gyflin â ffin newydd y ward cymunedol. 7 Yng nghymuned Caerffili, nifer y cynghorwyr sydd i'w hethol dros ward y Castell yw 2, dros ward Cwrt Rawlins yw 2, a thros ward Watford yw 1. 8 Yng nghymuned Penyrheol Trecenydd ac Energlyn nifer y cynghorwyr sydd i'w hethol dros ward Penyrheol yw 4. Caerffili a'r Fan – newid yn yr ardaloedd cymunedol a ffiniau wardiau a newidiadau canlyniadol i'r trefniadau etholiadol 9 Mae'r rhan o gymuned y Fan a ddangosir â llinellau ar Fap D— a yn cael ei throsglwyddo i gymuned Caerffili; b yn ffurfio rhan o ward Tonyfelin; ac c yn ffurfio rhan o adran etholiadol Morgan Jones. 10 Mae'r rhan o gymuned Caerffili a ddangosir â chroeslinellau ar Fap D— a yn cael ei throsglwyddo o ward Twyn; a b yn ffurfio rhan o ward Tonyfelin. Penyrheol Trecenydd ac Energlyn a Llanbradach a Phwll-y-Pant – newid yn yr ardaloedd cymunedol a ffiniau wardiau a newidiadau canlyniadol i'r trefniadau etholiadol 11 Mae'r rhan o gymuned Llanbradach a Phwll-y-Pant a ddangosir â llinellau ar Fap E— a yn cael ei throsglwyddo i gymuned Penyrheol Trecenydd ac Energlyn; b yn ffurfio rhan o ward Energlyn; ac c yn ffurfio rhan o adran etholiadol Penyrheol. 12 Mae'r rhan o gymuned Penyrheol Trecenydd ac Energlyn a ddangosir â llinellau ar Fap F— a yn cael ei throsglwyddo o ward Trecenydd; a b yn ffurfio rhan o ward Energlyn. Llanbradach a Phwll-y-Pant a Chaerffili – newid yn yr ardaloedd cymunedol a newidiadau canlyniadol i'r trefniadau etholiadol 13 Mae'r rhan o gymuned Caerffili a ddangosir â llinellau ar Fap G— a yn cael ei throsglwyddo i gymuned Llanbradach a Phwll-y-Pant; b yn ffurfio rhan o ward Pwll-y-Pant; ac c yn ffurfio rhan o adran etholiadol Llanbradach. Maesycwmer a Phengam – newid yn yr ardaloedd cymunedol a newidiadau canlyniadol i'r trefniadau etholiadol 14 Mae'r rhan o gymuned Maesycwmer a ddangosir â llinellau ar Fap H— a yn cael ei throsglwyddo i gymuned Pengam; b yn ffurfio rhan o ward Pengam; ac c yn ffurfio rhan o adran etholiadol Pengam. 15 Mae'r rhan o gymuned Pengam a ddangosir â chroeslinellau ar Fap H— a yn cael ei throsglwyddo i gymuned Maesycwmer; b yn ffurfio rhan o ward Maesycwmer; ac c yn ffurfio rhan o adran etholiadol Maesycwmer. Maesycwmer a Pontllanfraith – newid yn yr ardaloedd cymunedol a newidiadau canlyniadol i'r trefniadau etholiadol 16 Mae'r rhan o gymuned Maesycwmer a ddangosir â llinellau ar Fap I— a yn cael ei throsglwyddo i gymuned Pontllanfraith; b yn ffurfio rhan o ward Pontllanfraith; ac c yn ffurfio rhan o adran etholiadol Pontllanfraith. 17 Mae'r rhan o gymuned Pontllanfraith a ddangosir â chroeslinellau ar Fap I— a yn cael ei throsglwyddo i gymuned Maesycwmer; b yn ffurfio rhan o ward Maesycwmer; ac c yn ffurfio rhan o adran etholiadol Maesycwmer. Pengam a Chefn Fforest – newid yn yr ardaloedd cymunedol a newidiadau canlyniadol i'r trefniadau etholiadol 18 Mae'r rhannau o gymuned Pengam a ddangosir â llinellau ar Fap J a Map K— a yn cael eu trosglwyddo i gymuned Cefn Fforest; b yn ffurfio rhan o ward Cefn Fforest; ac c yn ffurfio rhan o adran etholiadol Cefn Fforest. Rhisga – diddymu ardal gymunedol bresennol er mwyn creu dwy ardal gymunedol newydd 19 1 Diddymir y gymuned bresennol Rhisga, a rhennir yr ardal er mwyn ffurfio dwy gymuned newydd, sef Dwyrain Rhisga a Gorllewin Rhisga, fel y'u dangosir ar Fap L a Map M. 2 Mae'r gymuned newydd Dwyrain Rhisga yn ffurfio rhan o adran etholiadol Dwyrain Rhisga. 3 Mae'r gymuned newydd Gorllewin Rhisga yn ffurfio rhan o adran etholiadol Gorllewin Rhisga. Pen-maen a Chrymlyn – newid yn yr ardaloedd cymunedol a newidiadau canlyniadol i'r trefniadau etholiadol 20 Mae'r rhan o gymuned Crymlyn a ddangosir â llinellau ar Fap N— a yn cael ei throsglwyddo i gymuned Pen-maen; b yn ffurfio rhan o ward Pen-maen; ac c yn ffurfio rhan o adran etholiadol Pen-maen. Carl Sargeant Y Gweinidog dros Gyfiawnder Cymdeithasol a Llywodraeth Leol, un o Weinidogion Cymru 12 Mawrth 2010